CELEX: C2005/217/31
Language: et
Date: 2005-09-03 00:00:00
Title: Euroopa Kohtu (esimene koda) 14. juuli 2005. aasta otsus kohtuasjas C-107/04 (Tribunal Supremo eelotsusetaotlus): Comité Andaluz de Agricultura Ecológica versus Administración General del Estado, Comité Aragonés de Agricultura Ecológica (Ühenduse õigusnormid põllumajandustoodete mahepõllundusmeetodil tootmise ning põllumajandustoodete ja toiduainete puhul sellele viitavate märgiste kohta — Siseriiklik õigus, mis lubab nimetuse “bio” kasutamist selliste toodete puhul, mida ei ole saadud mahepõllundusmeetodil)

3.9.2005   
            
            
               ET
            
            
               Euroopa Liidu Teataja
            
            
               C 217/16
            
         
      EUROOPA KOHTU
   
   (esimene koda)
   14. juuli 2005. aasta otsus
   kohtuasjas C-107/04 (Tribunal Supremo eelotsusetaotlus): Comité Andaluz de Agricultura Ecológica versus Administración General del Estado, Comité Aragonés de Agricultura Ecológica (1)
   
   (Ühenduse õigusnormid põllumajandustoodete mahepõllundusmeetodil tootmise ning põllumajandustoodete ja toiduainete puhul sellele viitavate märgiste kohta - Siseriiklik õigus, mis lubab nimetuse “bio” kasutamist selliste toodete puhul, mida ei ole saadud mahepõllundusmeetodil)
   (2005/C 217/31)
   Kohtumenetluse keel: hispaania
   Kohtuasjas C-107/04: Comité Andaluz de Agricultura Ecológica v. Administración General del Estado, Comité Aragonés de Agricultura Ecológica, mille esemeks on Euroopa Kohtule EÜ artikli 234 alusel Tribunal Supremo (Hispaania) 1. detsembri 2003. aasta otsusega esitatud eelotsusetaotlus, mis saabus Euroopa Kohtusse 1. märtsil 2004, tegi Euroopa Kohus (esimene koda), koosseisus: koja esimees P. Jann (ettekandja) ning kohtunikud K. Lenaerts, J. N. Cunha Rodrigues, M. Ilešič ja E. Levits, kohtujurist: J. Kokott, kohtusekretär: vanemametnik M. Ferreira, 14. juulil 2005 otsuse, mille resolutiivosa on järgmine:
   
               1.
            
            
               Nõukogu 24. juuni 1991. aasta määruse (EMÜ) nr 2092/91 põllumajandustoodete mahepõllundustootmise ning põllumajandustoodete ja toiduainete puhul sellele viitavate märgiste kohta, muudetud nõukogu 19. juuli 1999. aasta määrusega (EÜ) nr 1804/1999, et seda täiendada loomakasvatustoodanguga, artiklit 2 tuli tõlgendada nii, et see ei keelanud kasutada Hispaanias nimetust “biológico” või selle tuletist “bio” selliste toodete märgistamisel, reklaamimisel ja äridokumentides, mida ei olnud saadud mahepõllundusmeetodil.
            
         
               2.
            
            
               Sama artiklit 2, muudetud nõukogu 24. veebruari 2004. aasta määrusega (EÜ) nr 392/2004 tuleb tõlgendada nii, et see keelab edaspidi kasutada Hispaanias nimetust “biológico” või selle tuletist “bio” selliste toodete märgistamisel, reklaamimisel ja äridokumentides, mida ei ole saadud mahepõllundusmeetodil.
            
         
      (1)  ELT C 94, 17.4.2004.